|  |  |
| --- | --- |
|  | PATVIRTINTAViešosios įstaigos Centrinės projektų valdymo agentūros direktoriaus pavaduotojo 2020 m. spalio 23 d. potvarkiu Nr. DR-20-2-2020-45 |

**PROJEKTO NETIESIOGINIŲ IŠLAIDŲ PERSKAIČAVIMO METODIKA**

1. Ši projekto netiesioginių išlaidų perskaičiavimo metodika (toliau – Metodika) taikoma 2014–2021 m. Norvegijos finansinio mechanizmo ir Europos ekonominės erdvės finansinio mechanizmo programų, kurių programos operatorius yra CPVA, projektams, kai projekto vykdytojo ir (arba) partnerio netiesioginių išlaidų apmokėjimui pasirinktas ir projekto įgyvendinimo sutartyje nustatytas netiesioginių išlaidų apmokėjimo būdas bei nustatyta fiksuotojo dydžio norma (toliau – FDN) pagal Reglamentų[[1]](#footnote-1) 8.5 straipsnio:

1.1. 1(b) dalį - kai netiesioginės išlaidos apmokamos supaprastintai, taikant FDN, sudarančią iki 25 procentų visų tiesioginių tinkamų finansuoti išlaidų, išskyrus tiesiogines išlaidas, skirtas subrangai, ir trečiųjų šalių suteiktų išteklių, kurie nėra naudojami projekto vykdytojo ar projekto partnerio patalpose, išlaidas, kai FDN nustatyta pagal Viešosios įstaigos Centrinės projektų valdymo agentūros direktoriaus pavaduotojo 2019 m. liepos 23 d. potvarkiu Nr. DR-20-2-2019-10 patvirtintą „Fiksuotojo dydžio normos projekto netiesioginėms išlaidoms apskaičiuoti nustatymo ir taikymo metodiką“, ir (arba)

1.2. 1(c) dalį – kai netiesioginės išlaidos apmokamos supaprastintai, taikant FDN, sudarančią iki 15 procentų visų tinkamų finansuoti darbo užmokesčio išlaidų.

2. Netiesioginių išlaidų apmokėjimo būdas ir FDN projekto vykdytojo ir (arba) projekto partnerio netiesioginėms projekto išlaidoms apmokėti nustatomi projekto įgyvendinimo sutartyje ir projekto įgyvendinimo metu nekeičiami.

3. Projekto vykdytojas projekto įgyvendinimo laikotarpiu gali kreiptis į CPVA su prašymu pakeisti projekto vykdytojui ir (arba) partneriui projekto biudžete numatytą netiesioginių išlaidų sumą (ją padidinant ar sumažinant), kai:

3.1. Pagrįstai pasikeičia tiesioginių išlaidų, kurios yra pagrindas netiesioginių išlaidų apskaičiavimui taikant FDN, sumos projekto biudžete poreikis, atsižvelgiant į netiesioginių išlaidų apmokėjimui pasirinktą ir projekto įgyvendinimo sutartyje nustatytą netiesioginių išlaidų apmokėjimo būdą, kaip numatyta Metodikos 1.1 ir 1.2 punktuose (tiesioginės darbo užmokesčio ir (arba) komandiruočių išlaidos) (toliau - pagrindas netiesioginių išlaidų apskaičiavimui taikant FDN).

3.2. Pagrindžiamas kitų tiesioginių išlaidų, kurios projekto biudžete perskirstomos (mažinamos) pagrįstai didinant tiesioginių išlaidų, kurios yra pagrindas netiesioginių išlaidų apskaičiavimui taikant FDN, sumos sutaupymas, ir (arba) pagrindžiamas tiesioginių išlaidų, kurios yra pagrindas netiesioginių išlaidų apskaičiavimui taikant FDN, jei jos perskirstomos (mažinamos) pagrįstai didinant kitų išlaidų kategorijų projekto biudžete sumas, sumos sutaupymas.

4. Netiesioginių išlaidų suma projekto biudžete gali būti keičiama tik tais atvejais, kai pagrįstai keičiamos tiesioginių išlaidų, kurios yra pagrindas netiesioginių išlaidų apskaičiavimui taikant FDN, sumos, t. y. tik netiesioginių išlaidų sumos keitimas (didinimas arba mažinimas), perkirstant jas kitoms projekto biudžeto išlaidų kategorijoms, nėra galimas.

5. Projekto biudžete keičiant (didinant arba mažinant) tiesioginių išlaidų, kurios yra pagrindas netiesioginių išlaidų apskaičiavimui taikant FDN, sumą, proporcingai keičiama (didinama arba mažinama) ir netiesioginių išlaidų suma.

|  |
| --- |
| *Pavyzdžiai.*1. *Projekto vykdytojo netiesioginėms išlaidoms apskaičiuoti taikoma FDN - 15 proc. visų tinkamų finansuoti darbo užmokesčio išlaidų (pasirinktas būdas, numatytas Reglamentų 8.5 straipsnio 1(c) dalyje); prekių ir paslaugų išlaidų kategorijoje sutaupyta 2 000 Eur ir sutaupytas lėšas norima perkelti į darbo užmokesčio išlaidų kategoriją; atsižvelgiant į tai, kad didėjant darbo užmokesčio išlaidų sumai biudžete, turėtų didėti ir netiesioginių išlaidų suma, iš prekių ir paslaugų išlaidų kategorijos iškeliama 2 000 Eur suma biudžete perskirstoma taip: 1 739,13 Eur didinama darbo užmokesčio išlaidų kategorijos suma, 260,87 Eur didinama netiesioginių išlaidų suma;*
2. *Projekto partnerio netiesioginėms išlaidoms apskaičiuoti taikoma FDN – 10 proc. visų tiesioginių tinkamų finansuoti išlaidų, išskyrus tiesiogines išlaidas, skirtas subrangai, ir trečiųjų šalių suteiktų išteklių, kurie nėra naudojami projekto vykdytojo ar projekto partnerio patalpose (pasirinktas būdas, numatytas Reglamentų 8.5 straipsnio 1(b) dalyje); prekių ir paslaugų išlaidų kategorijoje yra 2 000 Eur pagrįstas trūkumas, o komandiruočių išlaidų kategorijoje yra sutaupymas; kadangi mažėjant komandiruočių išlaidų sumai, turėtų mažėti ir netiesioginių išlaidų suma, į prekių ir paslaugų kategoriją perkeliama 2 000 Eur suma biudžete perskirstoma taip: 1 818,18 Eur mažinama komandiruočių išlaidų kategorijos suma, 181,82 Eur mažinama netiesioginių išlaidų suma.*
 |

6. Siekdamas pagrįsti netiesioginių išlaidų sumų perskaičiavimą, projekto vykdytojas ir (arba) partneris turi užpildyti ir projekto vykdytojas kartu su prašymu pakeisti netiesioginių išlaidų sumą turi pateikti CPVA šias pažymas:

6.1. kai netiesioginės išlaidos nustatomos Metodikos 1.1 punkte numatytu būdu - Netiesioginių išlaidų, kai joms apskaičiuoti taikoma fiksuotojo dydžio norma iki 25% nuo tinkamų finansuoti išlaidų, išskyrus subrangos išlaidas (Reglamento 8.5 str. 1(b)), perskaičiavimo pažymą (Metodikos 1 priedas);

6.2. kai netiesioginės išlaidos nustatomos Metodikos 1.2 punkte numatytu būdu - Netiesioginių išlaidų, kai joms apskaičiuoti taikoma fiksuotojo dydžio norma iki 15% nuo darbo užmokesčio išlaidų (Reglamento 8.5 str. 1(c)), perskaičiavimo pažymą (Metodikos 2 priedas).

7. Netiesioginių išlaidų suma, kai keičiasi tiesioginių išlaidų, kurios yra pagrindas netiesioginių išlaidų apskaičiavimui taikant FDN, suma projekto biudžete, projekto vykdytojo prašymu ir CPVA pritarus gali būti nekeičiama. Tokiu atveju:

7.1. jei tiesioginių išlaidų, kurios yra pagrindas netiesioginių išlaidų apskaičiavimui taikant FDN, suma projekto biudžete padidėja, bendra išmokėta netiesioginių išlaidų suma negali būti didesnė nei projekto įgyvendinimo sutartyje nustatyta didžiausia galima išmokėti netiesioginių išlaidų suma;

7.2. jei tiesioginių išlaidų, kurios yra pagrindas netiesioginių išlaidų apskaičiavimui taikant FDN, suma projekto biudžete sumažėja, bendra išmokėta projekto netiesioginių išlaidų suma negali būti didesnė nei suma, apskaičiuota tinkamas finansuoti tiesiogines išlaidas, kurios yra pagrindas netiesioginių išlaidų apskaičiavimui taikant FDN, padauginus iš taikomos FDN.

8. Jei projekto vykdytojas pateikia prašymą nekeisti netiesioginių išlaidų sumos bei nurodo, kad, atliekant vėlesnius projekto biudžeto keitimus, netiesioginių išlaidų sumos taip pat nenorės keisti, ir CPVA tam pritaria, atliekant kiekvieną vėlesnį projekto biudžeto keitimą prašymai nekeisti netiesioginių išlaidų sumos, kaip numatyta Metodikos 7 punkte, CPVA gali būti neteikiami.

PRIEDAI:

1. Netiesioginių išlaidų, kai joms apskaičiuoti taikoma fiksuotojo dydžio norma iki 25% nuo tinkamų finansuoti išlaidų, išskyrus subrangos išlaidas (Reglamento 8.5 str. 1(b)), perskaičiavimo pažyma.
2. Netiesioginių išlaidų, kai joms apskaičiuoti taikoma fiksuotojo dydžio norma iki 15% nuo darbo užmokesčio išlaidų (Reglamento 8.5 str. 1(c)), perskaičiavimo pažyma.
1. 2014–2021 m. Norvegijos finansinio mechanizmo įgyvendinimo reglamentas, patvirtintas 2016 m. rugsėjo 23 d. Norvegijos Karalystės užsienio reikalų ministerijos, ir 2014-2021 Europos ekonominės erdvės finansinio mechanizmo įgyvendinimo reglamentas, patvirtintas 2016 m. rugsėjo 8 d. Europos ekonominės erdvės finansinio mechanizmo komiteto (toliau kartu – Reglamentai). [↑](#footnote-ref-1)